Document ID: /fineweb-2-swissfilter-quality_10-filterrobots/filtered/02038.jsonl.gz/1259

Per questa basa stuessan els investir mo pauc per gardarobas e locals da sa scuntrar, ha la pledadra da la Viafier retica Yvonne Dünser scrit ad RTR. Mo la consequenza fiss ch'intgins locomotivists stuessan midar da Cuira e Landquart a Mustér.
Giavisch da collvuraturs e da la vischnanca da Mustér
Il motiv ch’i duess dar plazzas novas è d'ina vart che collavuraturs hajan giavischà ch’els possian lavurar pli manaivel dal domicil. Plinavant haja era la vischnanca da Mustér giavischà ch’i dettia talas plazzas e la finala hajan era deputads intervegnì en il Cussegl grond.
Decider l'entschatta da l'onn 2017
Ussa dependa quai, quantas persunas che s’annunzian per questas plazzas, e suenter che avantatgs e dischavantatgs èn evaluads, vul la Viafier retica decider l'entschatta da l'onn 2017.
La VR ha set basas per locomotivists en il Grischun: a Landquart, Cuira, Tavau, Scuol, Samedan, Puntraschigna e Poschiavio. Ina basa è il lieu nua ch’in locomotivist cumenza mintgamai a lavurar la damaun.